Cuneiform Tablet Kt 94/k 912 (AKT 6d 749)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na ša ki-ma i-a-tí qí-bi-ma um-ma MAN-a-šur-ma a ma-lá tí-ir-tim ša zu-ku-a a-ḫi-iṭ-ma iš-tù 3 ITU.KAM ší-mì ga-me-er URUDU lá-mu-num 20 GÚ i-ba-ší-ma um-ma a-na-ku-ma 10 GÍN-šu lá-ak-bu-ús-ma ḫa-ra-ni lá-ta-lá-ak URUDU lá-ma-dam ú-kà-in a-na 30 ma-na URUDU TA ú-kà-in a-na 1 GÚ 30 ma-na URUDU a-na ar-nim kà-ru-um i-dí-ni i-šé-pá-tí-šu-nu mì-ta-qú-tim ù ip-ra-am a-qá-qá-dí-a ší-ta-pu-ki-im 45 ma-na URUDU SIG₅ i-ṣé-ri-a il₅-qé-ú-ma ša pì-lá-tim e-pu-uš-ma i ša-am-ší <gap> ša ṭup-pu-um lá-pu-ta-ku-ni ḫa-ra-ni a-ta-lá-ak ki-ma ú-ku-ul-tí e-ma-ri da-na-at-ni ù we-da-ku-ni-ma ma-ma-an iš-tí-a lá-šu-ú e-ma-ri a ší-mì-im <big_gap> a-tí-dí-in <big_gap> ma-lá <big_gap> áš-pu-ra-kum um-ma a-na-ku-ma 13 ma-na AN.NA ša a-na en-um-a-šur DUMU na-ra-am-ZU a-dí-nu ša-áš-qí-il₅